Γκραν Πρι Μπαχρέιν 2024 (Φόρμουλα 1)

Το **Γκραν Πρι Μπαχρέιν 2024** ήταν ο εναρκτήριος αγώνας για το Παγκόσμιο πρωτάθλημα Φόρμουλα 1 (2024). Έλαβε χώρα στην πίστα Bahrain International Circuit στην έρημο Σακχίρ στο Μπαχρέιν το τριήμερο 29 Φεβρουαρίου-2 Μαρτίου 2024.

## Πρόγραμμα τριημέρου

## Ελαστικά

## Ελεύθερες δοκιμές
Σε αυτό το αγωνιστικό τριήμερο διεξήχθησαν τρεις περίοδοι ελεύθερων δοκιμών. Η πρώτη περίοδος διεξήχθη στις 29 Φεβρουαρίου 2024 στις 14:30 τοπική ώρα (UTC+3). Ο Ντάνιελ Ρικιάρντο της RB κυριάρχησε σε αυτή την περίοδο, με τον Λάντο Νόρις να σημειώνει τον δεύτερο ταχύτερο χρόνο και τον Όσκαρ Πιάστρι τον τρίτο ταχύτερο, και οι δύο της Μακλάρεν.

Η δεύτερη περίοδος ελεύθερων δοκιμών διεξήχθη την ίδια ημέρα στις 18:00 τοπική ώρα. Ο Λιούις Χάμιλτον κυριάρχησε σε αυτή την περίοδο, με τον Τζορτζ Ράσελ να σημειώνει τον δεύτερο ταχύτερο χρόνο, και οι δύο της Μερτσέντες, ενώ ο Φερνάντο Αλόνσο της Άστον Μάρτιν σημείωσε τον τρίτο ταχύτερο χρόνο.

Η τρίτη και τελευταία περίοδος ελεύθερων δοκιμών διεξήχθη στη 1 Μαρτίου 2024, στις 15:30 τοπική ώρα. Ο Κάρλος Σάινθ της Φερράρι κυριάρχησε, με τον Αλόνσο να σημειώνει τον δεύτερο ταχύτερο χρόνο και τον Μαξ Φερστάπεν της Ρεντ Μπουλ να σημειώνει τον τρίτο ταχύτερο.

## Κατατακτήριες δοκιμές
Οι κατατακτήριες δοκιμές έλαβαν μέρος στη 1 Μαρτίου 2024, στις 19:00 τοπική ώρα (UTC+3).

Ο Φερστάπεν κατέκτησε την Pole Position, προσπερνώντας τον Λεκλέρ που συμπλήρωσε την 1η σειρά της εκκίνησης για 0.228 δευτερόλεπτα.

Ο Φερστάπεν στην πρώτη του προσπάθεια στο Q3 σημείωσε χρόνο 1:29.421λ., και κατάφερε στη συνέχεια να σημειώσει έναν ακόμα ταχύτερο γύρο στα 1:29.179λ., δύο δέκατα του χρόνου μπροστά από τον Λεκλέρ, με τον Ράσελ να ακολουθεί ένα δέκατο πιο αργά στην 3η θέση.

Ο Σάινθ κατάφερε να κατακτήσει με τη δεύτερη Φερράρι την 4η θέση εκκίνησης, ενώ ο Σέρχιο Πέρες στην 5η θέση ήταν σχεδόν μισό δευτερόλεπτο πιο αργός από τον ομόσταβλό του.

Ο Αλόνσο κατέκτησε την 6η θέση εκκίνησης, με τους Νόρις και Πιάστρι της Μακλάρεν να ακολουθούν στην 7η και 8η θέση αντίστοιχα, ενώ ο Χάμιλτον βρέθηκε στην 9η θέση.

Καταφέρνοντας να φτάσει στο Q3 την πρώτη δεκάδα εκκίνησης συμπλήρωσε ο Νίκο Χούλκενμπεργκ της Χάας, επίτευγμα πολύ σημαντικό για την ψυχολογία της ομάδας του έπειτα από  διοικητικές αλλαγές πριν την έναρξη της σεζόν.

Η RB δεν κατάφερε να περάσει στο Q3 με τον Γιούκι Τσουνόντα στην 11η θέση, μόλις επτά εκατοστά του χρόνου πίσω από τον Πιάστρι στο τέλος του Q2, με τη δεύτερη Άστον Μάρτιν του Λανς Στρολ και τη Γουίλιαμς του Αλεξ Άλμπον να ακολουθούν στην 12η και 13η θέση αντίστοιχα.

Τη 14η θέση εκκίνησης κατέκτησε ο Ρικιάρντο με χρόνο 10.5 δέκατα πιο αργό από αυτόν του ομόσταβλού του, ενώ ο Κέβιν Μάγκνουσεν στη 15η θέση δεν είχε επίδοση αντίστοιχη της πρώτης Χάας, έπειτα από διαγραφή ενός χρόνου του στο Q2 έχοντας υπερβεί τα όρια της πίστας.

Η Κικ Ζάουμπερ με τον Βαλτέρι Μπότας και τον Γκουάνγιου Τζόου δεν κατάφερε να μπει στο Q2, καταλήγοντας στη 16η και 17η θέση αντίστοιχα, ο δεύτερος έχοντας χάσει χρόνο έπειτα από γλίστρημα στην τελευταία στροφή της πίστας, ενώ ο Λόγκαν Σάρτζεντ βρέθηκε στην 18η θέση έπειτα από παράπονα του σχετικά με άλλα μονοθέσια που βρέθηκαν μπροστά του καταστρέφοντας τον γύρο του.

Η Αλπίν δεν ξεκίνησε δυναμικά τη νέα σεζόν, καθώς οι Εστεμπάν Οκόν και Πιερ Γκασλί βρέθηκαν στις δύο τελευταίες θέσεις αντίστοιχα, με τον Οκόν να ενθαρρύνει την ομάδα του στο ράδιο.

## Παραπομπές

Κατηγορία:Παγκόσμιο πρωτάθλημα Φόρμουλα 1 το 2024
Κατηγορία:Αθλητισμός στο Μπαχρέιν